अरहन्त र अमृत विजयी
चौथो धनलक्ष्मी स्मृति राष्ट्रिय स्क्वास प्रतियोगितामा अरहन्तकेशर सिंह र अमृत थापा मगर विजयी भएका छन् ।
काठमाडौँ — चौथो धनलक्ष्मी स्मृति राष्ट्रिय स्क्वास प्रतियोगितामा अरहन्तकेशर सिंह र अमृत थापा मगर विजयी भएका छन् ।पुरुष खुलातर्फ अरहन्तकेशरले गोपाल थापालाई ३–० ले र आभान श्रेष्ठलाई ३–० सेटले हराएका छन् । अमृतले दिव्य वज्राचार्यलाई ३–० ले हराएर दोस्रो जित आत्मसात गरेका छन् । अन्य खेलमा अमिर ब्लोनले राजेन्द्र शाक्यलाई ३–१ ले र दीपक थापाले उमित शाक्यलाई ३–१ ले हराए । महिला खुलातर्फ विपना ब्लोनले अस्मिता नगरकोटीलाई ३–० ले हराइन् । ब्वाइज यू–१९ मा पासाङ लामाले चेतन परियारलाई ३–०, सलिम थापाले रोहन नेपाललाई ३–२, गोपाल थापाले राकेश परियारलाई ३–० र विकास मगरले आभान श्रेष्ठलाई ३–० ले हराएर अर्को चरण सुरक्षित गरे । पुरुष मास्टर्स ५० वर्षमाथि धीरबहादुर पुनले लोकेन्द्र भण्डारीलाई ३–१, सुदीप सिंहले विदुर धमलालाई ३–०, प्रज्वल प्रधानले मनोज श्रेष्ठलाई ३–० ले पराजित गरे । धनलक्ष्मी महर्जन फाउन्डेसनअन्तर्गत भएको प्रतियोगितामा ५ विधाका विजेता र उपविजेताको सहित कुल १ लाख ३५ नगद पुरस्कार रहेको छ ।